গত ১৬ ফেব্রুয়ারি ২০১৭ ইং তারিখে ঢাকা ধানমণ্ডির সোবানবাগের ড্যাফোডিল টাওয়ারে ব্লগ ডট বিডিনিউজ টোয়েন্টিফোর ডটকমের নাগরিক সাংবাদিকদের ২৫টি লেখার সমন্বয়ে তৈরি ‘নগর নাব্য’ মেয়র সমীপেষু বইখানার মোড়ক উম্মোচন করেন, ঢাকা দক্ষিণ সিটি কর্পোরেশনের সম্মানিত মেয়র জনাব সাঈদ খোকন সাহেব । অনুষ্ঠানে ব্লগ ডট বিডিনিউজ টোয়েন্টিফোর ডটকমের ছিল ষষ্ঠ প্রতিষ্ঠা বার্ষিকী । ছিলো প্রতিষ্ঠা বার্ষিকীর কেক কাটার আয়োজন ও লেখকদের মাঝে সম্মাননা প্রধানের ব্যবস্থা । সেখানে নারায়ণগঞ্জ সিটি কর্পোরেশনের সম্মানিত মেয়রকেও আমন্ত্রণ জানানো হয় । কিন্তু যেকোনো কারণ বশত সেদিন সম্মানিত মেয়র ডা. সেলিনা হায়াৎ আইভী আমাদের ব্লগ ডট বিডিনিউজ টোয়েন্টিফোর ডটকমের মিলন মেলায় উপস্থিত থাকতে পারেন নাই । তারই ধারাবাহিকতায় ব্লগ ডট বিডিনিউজ টোয়েন্টিফোর ডটকমের পক্ষ থেকে ‘নগর নাব্য মেয়র সমীপেষু বইখানা সম্মানিত মেয়রের কাছে পোঁছে দিতে ৫ মার্চ ২০১৭ ইং রোজ রবিবার বিকাল ৩টায় নারায়ণগঞ্জ সিটি কর্পোরেশন নগর ভবনে যাওয়া হয় ।